Euroopa Liidu Teataja L 286 , 23/10/1998 Lk 0053 - 0054



Komisjoni otsus, 6. oktoober 1998, millega muudetakse nõukogu otsuseid 79/542/EMÜ, 92/260/EMÜ, 93/195/EMÜ ja 93/197/EMÜ loomatervishoiunõuete kohta registreeritud hobuste impordil, ajutisel impordil ja korduval sissetoomisel Taist (avaldatud numbri K(1998) 2962 all) (EMPs kohaldatav tekst) (98/594/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta direktiivi 90/426/EMÜ (hobuslaste liikumist ja kolmandatest riikidest importimist reguleerivate loomatervishoiunõuete kohta, [1] viimati muudetud Austria, Soome ja Rootsi ühinemisaktiga), eriti selle artikleid 12, 13, 15 ja 16 ning artikli 19 alapunkti ii, ning arvestades, et: nõukogu otsuses 79/542/EMÜ, [2] viimati muudetud komisjoni otsusega 98/146/EÜ, [3] on kehtestatud kolmandate riikide loetelu, millest liikmesriigid lubavad importida veiseid, sigu, hobuslasi, lambaid ja kitsi, värsket liha ja lihatooteid; tervishoiutingimused ja veterinaarsertifitseerimine seoses registreeritud hobuste ajutise impordi, korduva sissetoomisega pärast ajutist eksporti ja impordiga on sätestatud vastavalt komisjoni otsustes 92/260/EMÜ, [4] 93/195/EMÜ [5] ja 93/197/EMÜ, [6] viimati muudetud otsusega 98/360/EÜ [7]; pärast ühenduse veterinaarkontrolli Tais tundub loomade tervislik seisund selles riigis seoses hobuslaste haigustega olevat rahuldav ning hästi struktureeritud ja organiseeritud teenistuste kontrolli all; Tai vastutavad veterinaarasutused on kohustunud 24 tunni jooksul teatama teleksi, telefaksi või telegrammi teel komisjonile direktiivi 90/426/EMÜ A lisas mainitud mis tahes haiguse kinnitatud esinemisest või nendevastase vaktsineerimispoliitika vastuvõtmisest või muutmisest ning asjakohase tähtaja jooksul muudatustest impordipoliitikas seoses hobuslastega; loomatervishoiu nõuded ja veterinaarsertifikaadid tuleb vastu võtta, arvestades loomade tervislikku seisundit asjaomastes riikides; käesolev juhtum puudutab ainult registreeritud hobuseid; otsustes 79/542/EMÜ, 92/260/EMÜ, 93/195/EMÜ ja 93/197/EMÜ tuleb teha vastavad muudatused; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 79/542/EMÜ lisa 2. ossa eritulpa hobuslaste kohta lisatakse vastavalt ISO-koodi tähestikulisele järjekorrale järgmine rida: "TH | Tai | x" | Artikkel 2 Otsust 92/260/EMÜ muudetakse järgmiselt. 1. I lisa rühma C kolmandate riikide loetellu lisatakse "Tai". 2. II lisa rühma C veterinaarsertifikaadi pealkirja kolmandate riikide loetellu lisatakse "Tai". 3. II lisa rühma C III punkti lisatakse järgmine lõige: "1) Kui hobuslane tuleb Taist, tehti talle komplemendi sidumise test malleuse kohta… (5) ja kargtaudi kohta…, (5) see tehti 10 päeva jooksul enne eksporti negatiivse tulemusega lahusel 1/10 (4)". 4. II lisa rühma C joonealuses märkuses 6 asendatakse "Aomen, Hongkong, Jaapan, Malaisia (poolsaar) ja Singapur" sõnadega "Aomen, Hongkong, Jaapan, Malaisia (poolsaar), Singapur ja Tai". 5. II lisa rühmade A, B, C, D ja E III punkti alapunkti d kolmandasse taandesse lisatakse "Tai (TH)". Artikkel 3 Otsust 93/195/EMÜ muudetakse järgmiselt. 1. I lisa rühma C kolmandate riikide loetellu lisatakse "Tai (TH)". 2. II lisa rühma C veterinaarsertifikaadi pealkirja kolmandate riikide loetellu lisatakse "Tai". Artikkel 4 Otsust 93/197/EMÜ muudetakse järgmiselt. 1. I lisa rühma C kolmandate riikide loetellu lisatakse "Tai (TH)". 2. II lisa rühma C veterinaarsertifikaadi pealkirjas asendatakse "Aomen, Hongkong, Jaapan, Malaisia (poolsaar) ja Singapur" sõnadega "Aomen, Hongkong, Jaapan, Malaisia (poolsaar), Singapur ja Tai". 3. II lisa rühma C III punkti lisatakse järgmine lõige: "m) Kui hobuslane on pärit Taist, tehti talle komplemendi sidumise test malleuse kohta… (4) ja kargtaudi kohta…, (4) see tehti 21 päeva jooksul enne eksporti negatiivse tulemusega lahusel 1/10 (4)". 4. II lisa rühma C joonealuses märkuses 5 asendatakse "Aomen, Hongkong, Jaapan, Malaisia (poolsaar) ja Singapur" sõnadega "Aomen, Hongkong, Jaapan, Malaisia (poolsaar), Singapur ja Tai". Artikkel 5 Käesolev otsus on adresseeritud liikmesriikidele. Brüssel, 6. oktoober 1998 Komisjoni nimel komisjoni liige Franz Fischler [1] EÜT L 224, 18.8.1990, lk 42. [2] EÜT L 146, 14.6.1979, lk 15. [3] EÜT L 46, 17.2.1998, lk 8. [4] EÜT L 130, 15.5.1992, lk 67. [5] EÜT L 86, 6.4.1993, lk 1. [6] EÜT L 86, 6.4.1993, lk 16. [7] EÜT L 163, 6.6.1998, lk 44. --------------------------------------------------